GULF แจ้ง COD โรงไฟฟ้า “กัลฟ์ เอ็นพีเอ็ม” 90 เมกะวัตต์ ให้กฟผ.แล้ววันนี้!
GULF แจ้ง COD โรงไฟฟ้า “กัลฟ์ เอ็นพีเอ็ม” 90 เมกะวัตต์ ให้กฟผ.แล้ววันนี้!
1 มี.ค. 2562

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยว่า บริษัท กัลฟ์ เอ็นพีเอ็ม จำกัด ซึ่งเป็นบริษัทย่อยของบริษัทฯ และเป็นผู้ดำเนินโครงการโรงไฟฟ้า กัลฟ์ เอ็นพีเอ็ม (“GNPM”) ได้ดำเนินการจ่ายไฟฟ้าเข้าระบบให้แก่การไฟฟ้าฝ่ายผลิตแห่งประเทศไทย(กฟผ.) แล้ว ตั้งแต่วันที่ 1 มี.ค.2562 ภายใต้ประเภทผู้ผลิตไฟฟ้าเอกชนเล็ก(Small Power Producer หรือ SPP)
โดยโครงการโรงไฟฟ้า GNPM ตั้งอยู่ในพื้นที่ติดกับโครงการโรงไฟฟ้า GNK2 ในเขตประกอบการอุตสาหกรรมดับบลิวเอชเอ สระบุรี จังหวัดสระบุรี มีกำลังการผลิตไฟฟ้าติดตั้งจำนวน 135.2 เมกะวัตต์ และกำลังการผลิตไอน้ำติดตั้งจำนวน 25.0 ตันต่อชั่วโมง โครงการมีสัญญาซื้อขายไฟ (COD) ให้กับ กฟผ.จำนวน 90 เมกะวัตต์ เป็นระยะเวลา 25 ปี และมีสัญญาระยะยาวเพื่อจำหน่ายกำลังการผลิตไฟฟ้าและไอน้ำส่วนที่เหลือให้แก่ลูกค้าอุตสาหกรรม
ทั้งนี้ โครงการโรงไฟฟ้า GNPN เป็นโครงการโรงไฟฟ้า SPP ก๊าซธรรมชาติลำดับที่ 10 จากโครงการ SPP ภายใต้กลุ่มบริษัท กัลฟ์ เอ็มพี จำกัด (GMP) ทั้งหมด 12 โครงการ ซึ่งมีกำลังการผลิตไฟฟ้าติดตั้งรวม 1,563.4 เมกะวัตต์ และกำลังการผลิตไอน้ำติดตั้งรวม 225.0 ตันต่อชั่วโมง ปัจจุบันบริษัทอยู่ระหว่างการก่อสร้างโครงการโรงไฟฟ้า SPP ที่เหลืออีก 2 โครงการ ซึ่งคาดว่าจะทยอยเปิดดำเนินการเชิงพาณิชย์ตามกำหนดในระหว่างเดือนพฤษภาคม-กรกฎาคม 2562

